《吾乡富友文擢顺庆府同知三年升保宁府知府以七十致仕顺庆经历陈暹会予于京师言其事喜诗赋之 其二》
明代·程本立

富老还家自蜀川，蜀民能说府公贤。朝廷吏重二千石，乡里人稀七十年。

花雨小车东郭去，竹凉高枕北窗眠。请看五福陈洪范，造物于公赋予全。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。